ฉบับร่าง:พระครูนนทญาณวิสุทธิ์ (สุคม อานนฺโท)

พระครูนนทญาณวิสุทธิ์​ (สุคม​ อานนฺโท)​  อดีตเจ้าอาวาสวัดโคกบัวราย​ อำเภอเมืองสุรินทร์ จังหวัดสุรินทร์,อดีตเจ้าคณะตำบลในเมือง เขต 1,อดีตที่ปรึกษาเจ้าคณะตำบลในเมือง เขต 1 อำเภอเมืองสุรินทร์ จังหวัดสุรินทร์ ทายาทธรรมผู้สืบทอดสายวิชาธรรมกายจาก​ ท่านเจ้าคุณพระมงคลเทพมุนี (สด จนฺทสโร) อดีตเจ้าอาวาสวัดปากน้ำภาษีเจริญ เขตภาษีเจริญ กรุงเทพมหานคร ผู้เผยแผ่วิปัสสนากรรมฐาน​วิชชาธรรมกาย กำหนดลมหายใจว่า "สัมมาอรหัง"  และผู้เผยแผ่วิปัสสนากรรมฐาน​ตามแนวสติปัฏฐาน ๔ ตามแนวของเจ้าพระคุณสมเด็จพระพุฒาจารย์ (อาจ อาสโภ) อดีตผู้ปฏิบัติหน้าที่สมเด็จพระสังฆราช วัดมหาธาตุยุวราชรังสฤษฎิ์ราชวรมหาวิหาร เขตพระนคร กรุงเทพมหานคร กำหนดลมหายใจว่า "ยุบหนอ พองหนอ"

**ชาติภูมิ**
พระครูนนทญาณวิสุทธิ์ (สุคม อานนฺโท) นามเดิมชื่อ สุคม ทองผา  เกิดเมื่อ ๑๕ มีนาคม พ.ศ. ๒๔๗๐ ภูมิลำเนาเดิม บ้านธาตุ ตำบลธาตุ อำเภอรัตนบุรี จังหวัดสุรินทร์ ในตระกูลชาวนา โยมบิดาชื่อ นายเสา ทองผา โยมมารดาชื่อ นางงีบ  ทองผา พระคุณท่านมีญาติพี่น้องร่วมท้องเดียวกัน 5 คนเป็นชาย ๓ คนหญิง ๓ คนเรียงตามลำดับดังนี้- ๑. นางพุธ ดันนอก (เสียชีวิตแล้ว)​ - ๒. นางพัน  อนันทอง (เสียชีวิตแล้ว) - ๓. นายพิมพ์ ทองผา (เสียชีวิตแล้ว) - ๔. พระครูนนทญาณวิสุทธิ์ (สุคม ทองผา) (มรณภาพแล้ว)- ๕. นายจันทร์  ทองผา - ๖. เด็กหญิง  (เสียชีวิตแต่ยังเล็ก)
ชีวิตครั้งเยาว์วัยพระคุณท่านบอกกับผู้เขียนว่าเมื่อครั้งยังเด็กเรียนจบการศึกษาภาคบังคับจากโรงเรียนธาตุศึกษาวิทยา ตำบลธาตุ อำเภอรัตนบุรี จังหวัดสุรินทร์ ขณะที่เรียนอยู่สอบไล่ได้อันดับที่ ๑ และ ๒ สลับกันมาจนเรียนจบจิตใจของหลวงพ่อจึงอยากเรียนต่อยิ่งนักผู้เป็นครูบาอาจารย์ก็ให้กำลังใจหนุนเนื่องให้เรียนต่อ แต่แล้วก็ไม่ได้เรียนเพราะทางบ้านยังมองไม่เห็นความสำคัญตอนนี้จึงมองเห็นหนทางเดียวเท่านั้นที่จะมีโอกาสได้เรียนต่อนั่นคือต้องบวช ครองจีวรแห่งร่มผ้ากาสาวพัสตร์ ลุมาถึงอายุได้ ๒๐ ปีคุณลุงมาทำบุญฌาปนกิจของคุณแม่จึงได้อาศัยไปอยู่กับคุณลุงที่บ้านหนองตาบุญ ตำบลบ้านลำ  อำเภอวิหารแดง จังหวัดสระบุรี 

**การบรรพชาและอุปสมบท**
ปีถัดมาอายุเป็น ๒๑ ปีอยู่ใน พ.ศ. ๒๔๙๐ กลับมาคัดเลือกทหารเกณฑ์ที่ อำเภอรัตนบุรี จังหวัดสุรินทร์ จับถูกใบแดงร่วม ๑๐๐ กว่าคน แต่ปีนั้นเขาคัดไว้เพียง ๒๕ คนพระคุณท่านซึ่งจับถูกใบแดงด้วย เขาคัดคนพระคุณท่านเลยรอดพอกลับไปหาคุณลุงปรารถนาของพระคุณท่านจึงได้บรรลุผล คือ คุณลุงจัดการให้บรรพชาอุปสมบทเป็นพระภิกษุ โดยให้ประจำอยู่ ณ วัดหนองตาบุญ ตำบลบ้านลำ อำเภอวิหารแดง จังหวัดสระบุรี โดยมีพระครูชินธรรมประกาศ (หลวงพ่อถิร)​ วัดหนองสรวง  ตำบลบ้านลำ  อำเภอวิหารแดง จังหวัดสระบุรี เป็นพระอุปัชฌาย์ มีพระอธิการสังวาล วัดโคกกระต่าย ตำบลบ้านลำ อำเภอวิหารแดง จังหวัดสระบุรี เป็นพระกรรมวาจาจารย์ และมีพระสมุห์ขอม  วัดหนองตาบุญ ตำบลบ้านลำ อำเภอวิหารแดง จังหวัดสระบุรี เป็นพระอนุสาวนาจารย์ พระอุปัชฌาย์ตั้งฉายานามทางธรรมให้ว่า อานนฺโท

**จำพรรษา**
ในพรรษาแรก พระคุณท่านประจำอยู่ ณ วัดหนองตาบุญ ตำบลบ้านลำ อำเภอวิหารแดง จังหวัดสระบุรี 
- พรรษาที่สองย้ายมาประจำอยู่ ณ วัดวิหารแดง อำเภอวิหารแดง จังหวัดสระบุรี และเรียนนักธรรมที่นี้ซึ่งเป็นปี พ.ศ. ๒๔๙๑ ผลการเรียนปีดังกล่าวก็สอบไล่ได้นักธรรมชั้นตรี ปี พ.ศ. ๒๔๙๒ สอบไล่ได้นักธรรมโท ปี พ.ศ. ๒๔๙๓ ไปอยู่จังหวัดสมุทรสงคราม กับหลวงพ่อเจียง ที่วัดเจริญสุขาราม  ตำบลบางคณฑี  ปี พ.ศ. ๒๔๙๔ มาอยู่ที่วัดกลางสุรินทร์​กับพระมหาแก้ว เมืองสุข ปี พ.ศ. ๒๔๙๕ ไปอยู่ที่วัดปากน้ำภาษีเจริญ กรุงเทพมหานคร นานถึง ๕ปี ปลายปี พ.ศ. ๒๔๙๙ ย้ายไปอยู่วัดมหาธาตุยุวราชรังสฤษฎิ์ราชวรมหาวิหาร เขตพระนคร กรุงเทพมหานคร ท่าพระจันทร์​ เป็นเวลา ๗ ปี และในปี พ.ศ. ๒๕๐๒ ก็สอบไล่ได้นักธรรมชั้นเอก พอถึงปี พ.ศ. ๒๕๐๖ ก็ย้ายจากวัดมหาธาตุยุวราชรังสฤษฎิ์ราชวรมหาวิหาร เขตพระนคร กรุงเทพมหานคร มาประจำอยู่วัดโคกบัวราย ตำบลในเมือง อำเภอเมืองสุรินทร์ จังหวัดสุรินทร์ โดยมีหน้าที่เป็นผู้อบรมกรรมฐานแก่พระภิกษุ-สามเณร ที่มาฝึกปฏิบัติวิปัสสนากัมมัฏฐาน ณ วัดโคกบัวรายในปีดังกล่าวนั้นอยู่ในความดูแลของหลวงพ่อเดื่อ ปภากโรสมณศักดิ์ที่พระประภากรคณาจารย์ (เดื่อ ปภากโร) เจ้าอาวาสวัดจำปาสุรินทร์ เจ้าคณะจังหวัดสุรินทร์ ในขณะนั้น ปี พ.ศ. ๒๕๐๗ หลวงพ่อสุคม ก็ย้ายเข้ามาอยู่วัดจันทร์ใน แขวงบางคอแหลม  เขตยานนาวา กรุงเทพมหานคร  พอลุล่วงถึงปี พ.ศ. ๒๕๐๘ พระครูสิทธิการโกศล สมณศักดิ์ปัจจุบันที่ พระราชสิทธิโกศล (เทพ นนฺโท) เจ้าคณะจังหวัดสุรินทร์ เจ้าอาวาสวัดกลางสุรินทร์ในขณะนั้น ไปนิมนต์หลวงพ่อมาจากวัดจันทร์ใน กรุงเทพมหานคร  ให้ประจําอยู่ ณ วัดโคกบัวราย ตำบลในเมือง อำเภอเมืองสุรินทร์ จังหวัดสุรินทร์ แต่งตั้งให้ดำรงตำแหน่งทางพระสังฆาธิการเป็นเจ้าอาวาส
ด้านสาธารณูปการ ดำเนินการสร้างอุโบสถอเนกประสงค์  วัดโคกบัวราย  ตำบลในเมือง อำเภอเมืองสุรินทร์ จังหวัดสุรินทร์ 
กว้าง ๒๘.๕๕ เมตร  ยาว ๓๘.๕๕ เมตรเสาทั้งหมด ๔๔ ต้น ๓๖ ห้อง เริ่มสร้าง ๖ มีนาคม พ.ศ. ๒๕๒๖ ขณะนี้สิ้นเงินไป ๑ ล้าน ๗ แสนเศษ  ยังขาดอีกประมาณ ๒ ล้านจึงจะเสร็จ ซึ่งเป็นอุโบสถที่มีอาณาบริเวณกว้างที่สุดในประเทศไทย ปัจจุบันสร้างอุโบสถเสร็จแล้ว ได้รับพระราชทานวิสุงคามสีมาแล้ว

**ตำแหน่งพระสังฆาธิการ**
 เป็นเจ้าอาวาสวัดโคกบัวราย ตำบลในเมือง อำเภอเมืองสุรินทร์ จังหวัดสุรินทร์- เป็นเจ้าคณะตำบลในเมือง เขต 1 อำเภอเมืองสุรินทร์ จังหวัดสุรินทร์- เป็นพระอุปัชฌาย์- พ.ศ. 2551 เป็นที่ปรึกษาเจ้าคณะตำบลในเมือง เขต 1 อำเภอเมืองสุรินทร์ จังหวัดสุรินทร์

**มรณภาพ**
พระครูนนทญาณวิสุทธิ์ (สุคม อานนฺโท) ได้ถึงแก่มรณภาพลงอย่างสงบ เมื่อเวลา 15.35 น. ของวันอังคารที่ 22 ธันวาคม พ.ศ. 2552 สิริอายุได้ 82 ปี พรรษา 61

**สมณศักดิ์**
 เป็นเจ้าอาวาส ที่ "พระอธิการสุคม อานนฺโท"- เป็นเจ้าคณะตำบล ที่ "เจ้าอธิการสุคม อานนฺโท"- พ.ศ. 2518 ที่ "พระครูนนทญาณวิสุทธิ์"

**อ้างอิง==